Na temelju članka 7. točke e. i članka 39. Zakona o Centralnoj banci Bosne i Hercegovine (“Službeni glasnik Bosne i Hercegovine“,1/97), Upravno vijeće Centralne banke Bosne i Hercegovine na 10. sjednici od 30. lipnja 1998. godine, donosi

**O D L U K U**

**o nepuštanju u optjecaj novčanice**

**apoena od 1 Konvertibilne marke**

 1. Centralna banka Bosne i Hercegovine neće pustiti u optjecaj novčanicu apoena od 1 Konvertibilne marke dizajna Republike Srpske koja je izdana prema Odluci o izdavanju i puštanju u optjecaj novčanica Konvertibilne marke, UV broj: 11/98 od 28. svibnja 1998. godine (“Službeni glasnik BiH“, 10/98), tiskana sa greškom u imenu pisca Ive Andrića na licu novčanice.

 Serijski brojevi novčanice iz stavka 1. ove točke sadržani su u specifikaciji koja je sastavni dio ove odluke.

 2. Novčanica iz točke 1. ove odluke neće biti zakonito sredstvo plaćanja.

 3. Tiskanje nove novčanice apoena od 1 Konvertibilne marke dizajna Republike Srpske vršit će se u skladu sa dizajnom utvrđenim Odlukom o izdavanju i puštanju u optjecaj novčanica Konvertibilne marke, UV broj: 11/98 od 28. svibnja 1998. godine (“Službeni glasnik BiH “, 10/98).

 4. Ova odluka stupa na snagu danom objavljivanja u službenim listovima Bosne i Hercegovine, Federacije Bosne i Hercegovine i Republike Srpske.

UV broj: 14/98 Predsjedatelj

30. lipnja 1998. godine Upravnog vijeća Centralne banke

S a r a j e v o Bosne i Hercegovine

 G u v e r n e r

 Peter Nicholl